Acennay Ɛli Ideflawen deg usefru « Tilemẓit » yemmeslay-d ɣef tmeṭṭut i yellan d nettat i d tigejdit n wexxam, fell-as i tebna twacult, i tebna tmetti diɣen, d nettat i d-yettrebbin tisutiwin n uzekka s wacu ara t-narni tmurt ɣer sdat, argaz ɣes ma yesɛa lǧahed d ddraɛ d lhiba ur yezmir ara ad yesseddu kra n temsalt deg tudert ma ur isenned ara ɣer rray n tmeṭṭut, acku d nettat i d amwanes n wergaz, d irebbi n tarwa, nezmer ad d-nini diɣen d lfareḥ n yimawlan, tameṭṭut mačči yiwet n twuri, ḥninet deg yimeḍqan ilaqen akken diɣen teqqur tasa-s deg yimeḍaqan nniḍen, yefka-tt-id bab n yigenwan ɣer ddunit akken ad tesnefsusi taɛkemt ɣef wergaz, ɣes akka d tanezmert teṭṭef taɣulin n ddunit merra, ad tt-naf tettwaḥqar ama deg wexxam n yimawlan neɣ ɣer wergaz-is, tettunaḥsab d yiwen n lxelq ur nezmir ara ladɣa deg tmettiyin yeṭṭfen deg yidles d wansayen.